Tölvugerð mynd sem sýnir hvernig umrædd Fossvogsbrú gæti litið út . Hönnun brúarinnar er þó ekki hafin . Reykjavíkurborg , Kópavogsbær og Vegagerðin hafa auglýst eftir ráðgjöfum til að taka þátt í samkeppni um hönnun brúar yfir Fossvog . Með því er verið að stíga fyrsta skrefið varðandi hönnun brúar , sem verið hefur til umfjöllunar í allmörg ár . Gert er ráð fyrir um 270 metra langri brú yfir Fossvog . Frá norðurenda Bakkabrautar á Kársnesi að flugbrautarenda Reykjavíkurflugvallar vestan Nauthólsvíkur . Markmiðið er að bæta samgöngutengingar milli Reykjavíkur og Kópavogs og styðja við vistvæna samgöngukosti . Brúin verður fyrir umferð gangandi , hjólandi og almenningssamgöngur . Um er að ræða opið forval þar sem valin verða fimm hönnunar teymi til að taka þátt í samkeppni á grundvelli hæfni og fyrri reynslu . Tilboðum átti að skila fyrir kl. 12.00 föstudaginn 20. desember 2019 .